recursal/SuperWikiNEXT-32B huggingface dataset:
| "More Than a Woman"Aaliyah |
| --- |
| Singlen "More Than a Woman" kansikuva |
| Singlen tiedot |
|  Albumilta | *Aaliyah* |
|  Julkaistu | 13. marraskuuta 2001 |
|  Formaatti | CD, digitaalinen lataus |
|  Tekijä(t) | Timbaland, Stephen Garrett |
|  Tuottaja(t) | Timbaland |
|  Tyylilaji | R&B |
|  Kesto | 03.49 |
|  Levy-yhtiö | Blackground, Virgin |
| Aaliyah’n muut singlet |
| "We Need a Resolution"2001 | "More Than a Woman"2001 | "Rock the Boat"2002 |

**More Than a Woman** on yhdysvaltalaisen laulajan Aaliyah’n kappale. Sen kirjoittivat Static Major ja Timbaland laulajan vuoden 2001 albumille *Aaliyah*. Timbaland myös tuotti sen. WhoSampledin mukaan kappale samplaa ilmoittamatta Mayada El Hennawyn vuoden 1993 kappaletta "Alouli Ansa". 

"More Than a Woman" julkaistiin singlenä Yhdysvalloissa marraskuussa 2001 ja Isossa-Britanniassa tammikuussa 2002. Aaliyah esitti kappaleen 18. heinäkuuta 2001 TV-ohjelmassa *Live with Regis & Kelly* ja 25. heinäkuuta 2001 ohjelmassa *The Tonight Show with Jay Leno*, mikä oli hänen viimeinen esiintymisensä ennen kuolemaansa. Kappale oli ehdolla vuoden 2003 Grammy-gaalassa kategoriassa Paras naisesiintyjän R&B-lauluesitys.

Elokuussa 2001 kappaleelle kuvattiin musiikkivideo Los Angelesissa, minkä jälkeen Aaliyah matkusti Bahamasaarille tehdäkseen musiikkivideon kappaleelle "Rock the Boat". Kuvausten jälkeen Aaliyah ja useat kuvausryhmän jäsenet kuolivat lento-onnettomuudessa paluumatkalla Yhdysvaltoihin.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:More Than a Woman (Aaliyah song)
**Hakamaa** on maakunnallisesti arvokas (sr-3 merkitty) kohde Virtaojan asuinalueella Perävainion kaupunginosassa Oulussa.

Hakamaan entisen talouskeskuksen rakennukset on suunniteltu vuonna 1924 J. Karvosen Maatalous­ ja Kunnallisrakennusten Piirustustoimistossa. Perävainion peltoaukealla sijaitsevaan pihapiiriin kuuluvat päärakennus, navetta, liiteri ja erillään oleva pieni aitta, joka on tuotu pihaan vuonna 1935. J. Karvosen suunnittelemat rimalaudotetut, harjakattoiset rakennukset on sijoitettu neliömäisesti pihan ympärille. Ne ovat suunnittelijalle tyypillistä arkkitehtuuria, mutta maatalousrakennuksiksi seudulla poikkeuksellisen koristeellisia. Rakennukset ovat säilyneet julkisivuiltaan lähes alkuperäisinä. Hakamaata ympäröivät pellot, joille on levinnyt omakoti- ja rivitaloasutusta. Komea koivukuja on jäänyt pois käytöstä tielinjausten muuttumisten seurauksena.

Hakamaan maatalousalueella sijaitseva navettarakennus on muutettu tilausravintolaksi ("Hakamaan Viinitupa") 1990-luvun lopulla ja vanhaan rehusiiloon on rakennettu sauna. Navetalle on sen jälkeen myönnetty poikkeamislupa sen muuttamiseksi asuinkäyttöön vuonna 2013. Navetassa aloitti vuonna 2022 toimintansa hierontapiste "Hakamaa 1924".

Lähteet
-------

* 
*
Tekstiä Morean kronikasta 
**Morean kronikka** (kreik. Το χρονικόν του Μορέως, *To khronikon tū Moreōs*) on pitkä 1300-luvun kirjoitus, josta on neljä versiota, ranskan-, kreikan- (runomuodossa), italian- ja aragoniankielinen. Kronikka on yli 9 000 riviä pitkä, ja se kertoo siitä, kuinka ristiretkeläiset perustivat feodalismin manner-Kreikkaan, erityisesti tapahtumista Peloponnesoksen niemimaalla (jota kutsuttiin tuohon aikaan Moreaksi) neljännen ristiretken jälkeen, ajanjaksolla 1204–1292 (tai myöhemmin riippuen versiosta). Se antaa merkittäviä tietoja Akhaian ruhtinaskunnan organisaatiosta.

Morean kronikan versiot
-----------------------

Kreikankielinen on ainoa runomuodossa kirjoitettu versio. Ranskan-, italian- ja aragoniankieliset versiot ovat proosaa.

Lähteet
-------

1. ↑  J. B. Bury, s. 386, Appendix of volume 9, Notes by the Editor, in the (New York: Fred de Fau and Co. 1906) edition of *Edward Gibbon, The History of the Decline and Fall of the Roman Empire (1776)*, ed. J. B. Bury with an Introduction by W. E. H. Lecky.
2. ↑  Jean-Claude Polet, Patrimoine littéraire européen, De Boeck Université, 1995, ISBN 2-8041-2077-5

Aiheesta muualla
----------------

* Morean kronikan alkuperäinen teksti (Arkistoitu – Internet Archive)
**Hakata-ku** (jap. 博多区) on yksi Japanin Kyūshūn saarella Fukuokan prefektuurissa sijaitsevan Fukuokan kaupungin seitsemästä suuralueesta. Se sijaitsee Fukuokan itäosassa ja siihen kuuluu osa kaupungin keskusta-alueesta. Hakata-kun pinta-ala on 31,63 neliökilometriä ja siellä on 234 400 asukasta (vuonna 2017).

Hakatassa sijaitsevat Fukuokan prefektuurin toimistot, Fukuokan lentoasema, autolauttaterminaali ja Hakatan satama.

Historia
--------

Ennen vuotta 1889 Hakata oli itsenäinen kaupunki Fukuokan itäpuolella. Meren rannassa sijainnut Hakata oli kauppiaiden ja työläisten kaupunki, kun taas Fukuokassa asuivat samurait. Kun nämä kaksi kaupunkia yhdistyivät, samurait pakottivat kauppiaat hyväksymään yhteisen kaupungin nimeksi Fukuoka. Hakata oli tärkeässä osassa mongolien hyökkäyksissä Japaniin 1200-luvulla.

Liikenne
--------

Hakatan suuraluetta palvelee kokonaisuudessaan sen alueella sijaitseva Fukuokan lentoasema. Rautatieliikenteen merkittävin solmukohta on Hakatan rautatieasema, jonka kautta kulkevat muun muassa San’yō Shinkansen ja Kyūshū Shinkansen -suurnopeusjunalinjat.

Kulttuuri
---------

Hakata on perinteinen japanilaisten nukkien valmistusalue. Ainoastaan Hakatassa valmistettavia nukkeja kutsutaan nimellä *Hakata-ningyō*, Hakatan nukke. Hakata on myös mentai rockin kotipaikka, joka on nimetty suositun paikallisen ruoan, mentaikon mukaan. Mentai rock oli voimissaan 1980-luvun alussa, ja kaupungissa nykyisin vaikuttavat artistit kutsuvat tyyliään nimellä "neo mentai rock". Hakata-ben on paikallinen japanin kielen murre, jota puhutaan Fukuokan alueella.

Suuralueella sijaitsevia kulttuuri-, kongressi- ja urheilulaitoksia ovat Hakata no mori -stadion, Marine Messe Fukuoka, Fukuokan kansainvälinen kongressikeskus ja Fukuoka kokusai Center.

Lähteet
-------

1. 1 2 3  推計人口・登録人口 平成29年 4月 福岡市役所.  Arkistoitu 11.6.2017. Viitattu 13.08.2017.

Aiheesta muualla
----------------

* Kuvia tai muita tiedostoja aiheesta **Hakata-ku** Wikimedia Commonsissa

* Suuralueen internetsivut (japaniksi)
**Yakov-Yan Toumarkin** (hepr. ‏יעקב טומרקין‎, s. 15. helmikuuta 1992 Tšeljabinsk, Venäjä) on israelilainen uimari. Hän on pituudeltaan 192 cm.

Toumarkin voitti junioreiden Euroopan-mestaruuden 100 metrin selkäuinnissa Helsingissä 2010 ajalla 55,20 ja sai lisäksi pronssia 200 metrin selkäuinnissa. Singaporen nuorten olympialaisissa hän sijoittui samana vuonna toiseksi sekä 100 että 200 metrin selkäuinnissa. Eindhovenin lyhyen radan EM-kilpailuissa 2010 hän sijoittui 200 metrin selkäuinnissa kuudenneksi. Vuonna 2011 hän karsiutui Shanghain MM-kilpailuissa 200 metrin selkäuinnin välierissä ja sijoittui samalla matkalla viidenneksi Szczecinin lyhyen radan EM-kilpailuissa 2011.

Toumarkin saavutti Debrecenin pitkän radan EM-kilpailuissa 2012 pronssia 100 metrin selkäuinnissa ajalla 54,14 ja 200 metrin selkäuinnissa ajalla 1.57,35. Lontoon olympialaisissa hän sijoittui 200 metrin selkäuinnissa seitsemänneksi ja Herningin lyhyen radan EM-kilpailuissa 2013 neljänneksi. Dohan lyhyen radan MM-kilpailuissa 2014 hän oli 200 metrin sekauinnissa kahdeksas. Kazanin MM-kilpailuissa 2015 hän karsiutui 100 metrin selkäuinnin ja 200 metrin sekauinnin välierissä.

Toumarkin saavutti Netanyan lyhyen radan EM-kilpailuissa 2015 hopeaa 200 metrin selkäuinnissa ajalla 1.49,84 ja 100 metrin sekauinnissa ajalla 52,62. Lontoon EM-kilpailuissa 2016 hän sai hopeaa 200 metrin selkäuinnissa ajalla 1.56,97 ja oli kuudes 100 metrin selkäuinnissa.

Ennätykset
----------

### 50 metrin rata

| *Matka* | *Aika* | *Paikka* | *Päivä* |
| --- | --- | --- | --- |
| 100 m vapaauinti | 50,51 | Netanya | 1. toukokuuta 2015 |
| 50 m selkäuinti | 25,61 | Netanya | 13. elokuuta 2015 |
| 100 metrin selkäuinti | 53,77 | Kazan | 3. elokuuta 2015 |
| 200 metrin selkäuinti | 1.55,96 | Netanya | 12. elokuuta 2015 |
| 100 metrin perhosuinti | 54,37 | Netanya | 14. elokuuta 2015 |
| 200 metrin sekauinti | 1.58,86 | Kazan | 5. elokuuta 2015 |

### 25 metrin rata

| *Matka* | *Aika* | *Paikka* | *Päivä* |
| --- | --- | --- | --- |
| 100 m vapaauinti | 48,33 | Netanya | 25. joulukuuta 2014 |
| 200 m vapaauinti | 1.46,01 | Netanya | 26. joulukuuta 2014 |
| 50 m selkäuinti | 23,82 | Netanya | 18. joulukuuta 2015 |
| 100 metrin selkäuinti | 51,53 | Wingate | 15. helmikuuta 2014 |
| 200 metrin selkäuinti | 1.49,84 | Netanya | 2. joulukuuta 2015 |
| 100 metrin rintauinti | 59,09 | Doha | 3. joulukuuta 2014 |
| 100 metrin sekauinti | 52,62 | Netanya | 6. joulukuuta 2015 |
| 200 metrin sekauinti | 1.54,36 | Doha | 5. joulukuuta 2014 |
| 400 metrin sekauinti | 4.13,43 | Bet-Eyal | 17. helmikuuta 2012 |

Lähteet
-------

1. ↑  Yakov Toumarkin *sports-reference.com*.  Arkistoitu 14.12.2012. Viitattu 7.11.2012. (englanniksi)
2. 1 2 3 4 5 6  Toumarkin, Yakov Yan *swimrankings.net*. Viitattu 25.5.2016. (englanniksi)
3. ↑  Men's 200 m backstroke - 2nd December *the-sports.org*. Viitattu 3.12.2015. (englanniksi)
**Topos** (kreik. τόπος) "paikka", monikossa *topoi*; *tópos koinós*, yhteinen paikka.) tarkoittaa retoriikassa ja kirjallisuudessa asian ilmaisemista tai luomista käyttäen ennalta yleiseksi ymmärrettyjä tai hyväksyttyjä keinoja ja tapoja. Topos lähenee käsitteellisesti toista käsitettä, kliseetä, mutta ilman toistamisen tai kopionnin luomaa negatiivista latausta.

Topostutkija Ernst Robert Curtiuksen mukaan topokset ovat "temaattisista tyylillisiin ulottuvia kaavamaistuneita elementtejä, jotka välittyvät kirjallisissa perinteissä ja muodostavat niiden rakennusmateriaalin".

Topos voidaan kääntää "keskustelun aiheeksi", "väittelyn linjaksi" tai "yhteiseksi (jaetuksi) paikaksi". Curtius laajensi käsitettä tutkimalla topoksia yhteisinä paikkoina, joita ovat esimerkiksi perinteisestä materiaalista tehdyt uudet tulkinnat, erityisesti standardisoituneet miljöökuvaukset, mutta hän ulotti tutkimuksensa lähes jokaiseen kirjallisuuden meemiin. Esimerkiksi antiikin klassisen taruston tavasta tappaa päähenkilönsä on olemassa yleinen käsitys, topos "kaikkien tulee kuolla", jota Curtius pitää tavallaan lohdullisena kerrontana, koska usein kun henkilö kohtaa kuolemansa hän pysähtyy reflektoimaan, että jopa historian suurmiehetkin ovat kuolleet. Hieman erilaisena topoksena Curtius pitää luonnon (taivas, meret, eläimet jne.) kutsumista tai manaamista paikalle erilaisten kerronnallisten tarkoitusperien vuoksi, kuten todistamaan valan vannomista, iloitsemista ja jumalan ylistämistä tai jakamaan päähenkilön surun.

Esimerkki populäärikirjallisuuden topoksesta on Edgar Rice Burroughsin Tarzan-kirjojen tarinoiden kuvaama 1900-luvun alun eksoottinen, alkukantainen ja vielä osittain tuntematon Afrikka, josta muodostuu yhteinen maantieteellinen ja kulttuurillinen paikka, johon kirjailija ja Tarzan-tarinoiden lukijat palasivat aina uuden romaanin ilmestyessä. Burroughs käytti länsimaissa vallinnutta eksotisoitunutta ja myyttistä käsitystä "pimeästä mantereesta" luodessaan Tarzan-kirjojen Afrikkaa, sillä hän ei koskaan itse käynyt Afrikassa.

Kirjallisuutta
--------------

* Ernst Robert Curtius: *European Literature and the Latin Middle Ages*. Princeton University Press,, 2013 (uusintapainos). ISBN 9781400846153. Teoksen verkkoversio (viitattu 10.6.2014).

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Literary topos
**Hakasyökkönen** (*Discestra farnhami*) on tarhayökkösiin kuuluva yöperhoslaji. Sen arvellaan olevan samaa lajia Muoniosta kuvatun lajin *Discestra microdon* sekä Etelä-Norjasta kuvatun lajin *Discestra colletti* kanssa.

Koko ja ulkonäkö
----------------

Keskikokoinen, harmaankirjava perhoslaji. Etusiivet ovat selväkuvioiset. Rengastäplä on ruskea ja siinä on vaalea reunus, munuaistäplä tuhkanharmaa ja saattaa olla vaaleareunainen. Rengastäplän takana on kaareva, siiven kärkeen suuntautuva vaalea laikku. Ulompi ja sisempi poikkiviiru erottuvat hyvin ja ulompi poikkiviiru tekee siiven etureunassa mutkan siiven tyveä kohti. Siiven kärkiosan sisempi reunasarake on violetinruskea, muuta siipeä vaaleampi. Takasiivet ovat harmaanvalkoiset ja niissä on tummempi reunus. Pää ja keskiruumis ovat ruskeanharmaat ja takaruumis vaaleampi.

Levinneisyys ja lentoaika
-------------------------

Hakasyökkönen on enimmäkseen pohjoisamerikkalainen perhoslaji, jonka alalajia *D. f. palearctica* kuitenkin tavataan Siperiassa. Suomesta hakasyökkönen on tavattu yhden kerran ja tämä ainoa havainto on tehty Rovaniemeltä vuonna 1891. Rovaniemeltä löydettyä yksilöä säilytetään nykyisin Münchenissä.

Vuoden 2010 uhanalaisarvioinnissa hakasyökkönen on luokiteltu Suomesta hävinneeksi (RE).

Ravintokasvi
------------

Toukan ravintokasvia ei tunneta.

Lähteet
-------

1. ↑  Larry Hulden: Suomen Suurperhosatlas. Suomen perhostutkijain seura. Helsinki 2000. ISBN 9519852506 s. 297
2. ↑
3. ↑
4. ↑
5. ↑  Kauri Mikkola, Jussi Murtosaari & Kari Nissinen (toim.): Perhosten lumo - Suomalainen perhostieto. Helsinki: Tammi, 2005. ISBN 951-31-3317-6 s. 207
6. ↑  Jari-Pekka Kaitila, Kari Nupponen, Jaakko Kullberg & Erkki Laasonen (2010) Perhoset: Rassi, P. Hyvärinen, E. Juslén, A. & Mannerkoski, I. (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki s. 456


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q11861180
* BAMONA: Discestra-farnhami
* EoL: 455924
* GBIF: 1776784
* IRMNG: 10307629

 |

 |
**Tou** (m.kreik. Τόου, *Toū* eli *Toou*, kopt. *Ⲧⲟⲩϩⲱ, Ⲧⲟⲩϩⲟ*) eli **Theodosiopolis** (m.kreik. Θεοδοσιόπολις, myös Θεοδοσιούπολις, *Theodosiūpolis/Theodosioupolis* tai Θεοδοσίου πόλις, *Theodosiū/Theodosiou polis*) oli kaupunki muinaisessa Egyptissä. Se sijaitsi Keski-Egyptissä eli Heptanomiissa ja kuului Hermopoliteen nomokseen.

Tou sijaitsi Niilin länsirannalla suunnilleen Hermopoliin ja Oksyrhynkhoksen puolessa välissä. Se sijoitetaan nykyiseen Taha el-Amidaan. Nimen *Theodosiopolis* kaupunki sai myöhäisantiikin aikana. Kaupungin nomos oli yleensä Hermopolites, mutta jossakin vaiheessa se mainitaan kuuluneeksi oman Theodosiopoliteen nomokseensa, joka ei kuitenkaan kuulunut Egyptin vakiintuneisiin nomoksiin.

Lähteet
-------

1. 1 2  Toou/Theodosioupolis *Pleiades*. Viitattu 19.10.2020.
2. 1 2  Toou/Theodosioupolis (Egypt) 1 Taha el-Amida - Τόου *ToposText*. Viitattu 19.10.2020.
3. 1 2 3  Theodosioupolis (Taha el-Amida) *Trismegistos*. Viitattu 19.10.2020.
**Yakari** on lapsille suunnattu intiaanisarjakuva. 

Alun perin Yakaria tekivät sveitsiläisen sarjakuvataiteilija Derib (Claude de Ribaupierre) ja käsikirjoittaja Job (André Jobin). Vuodesta 2016 käsikirjoittajana on toiminut Joris Chamblain. Yakaria on ilmestynyt vuosina 1973–2016 yhteensä 39 albumia. Yakarista on tehty myös animaatiosarjoja.

Yakarin hahmo
-------------

Yakari on pieni siouxintiaanipoika, jonka erityispiirre on, että hän osaa eläinten kieliä. Myös eläimet ymmärtävät toisiaan, ja niillä voi olla taikavoimia. Yakarin toteemieläin on Suuri Kotka, joka antaa usein kryptisiä neuvoja. Tapahtumat sijoittuvat Pohjois-Amerikkaan. Valkoisia ei sarjassa vielä näy, mutta hevosia jo.

Yakari suomeksi
---------------

*Yakari* ilmestyi suomeksi ensimmäisen kerran jatkosarjana Non Stop -lehdessä vuosina 1977–1978. *Yakari ja valkoinen biisoni* ilmestyi Non Stop -albumina 7/1978. Otava on julkaissut nämä ja kuusi muuta albumeina.

Lähteet
-------

1. ↑  Yakari - European comics - Sioux hero - Character profile *Writeups.org*.  16.3.2015. Viitattu 23.7.2018. (englanniksi)
2. ↑  Lakoma, Kimmo: Yakari / Derib *sarjakuvat.eurocomics.info*. Viitattu 23.7.2018.
**Mestaruussarja** tarkoittaa kilpailua, jossa pelaaja tai joukkue päätetään parhaaksi eli mestariksi kyseisessä pelissä, lajissa tai muussa vastaavassa. Mestarussarjat voivat olla vuosittain kilpailtavia kausia, esimerkiksi Formula 1 -kaudet tai rallin maailmanmestaruussarjan kaudet. Sarjat voivat olla kansainvälisiä tai kansallisia (esimerkiksi Suomen mestaruussarjat), ikäluokan mukaan (nuorten tai senioreiden sarjat), sukupuolen mukaan (miesten ja naisten sarjat) tai muun ryhmittelyn mukaan. Korkeimpana mestaruussarjana pidetään usein lajikohtaista kansainvälistä maailmanmestaruussarjaa. Eräissä lajeissa kuten nyrkkeilyssä on useita järjestöjä, jotka järjestävät omia mestaruussarjojaan, joita myös kutsutaan maailmanmestaruussarjoiksi.

Mestaruussarjalla voidaan tarkoittaa muun muassa seuraavia urheilusarjoja:

* Englannin mestaruussarja, jalkapallo
* Mestaruussarja, jalkapallon SM-sarja
* Mestaruussarja, jääkiekon SM-sarja

Lähteet
-------

1. ↑  championship *britannica.com*. Viitattu 21.2.2023. (englanniksi)
**Touggourt** (arab. تقرت‎, *Tuqqurt*) on kunta sekä Touggourtin maakunnan ja piirikunnan keskus Algerian Saharassa. Se sijaitsee Oued Righin keidasalueella 620 kilometriä Algerista kaakkoon. Kunnassa on 39 400 asukasta (vuonna 2008, väestönlaskenta).

Touggourt on Oued Righin alueen historiallinen keskus. 1300-luvulta lähtien sitä hallitsi Marokosta tullut Banu Djellab -suku, joka 1700-luvulla tunnusti Constantinen osmanipäällikköjen ylivallan. Ranskalaiset miehittivät Touggourtin vuonna 1854. Kaupunki oli aikaisemmin alueen kaupallinen keskus, mutta Algerian itsenäistyttyä se on jäänyt Ouarglan varjoon.

Seudun asukkaat ovat berberejä ja arabeja. Vanhimmissa kylissä asuu mustaihoisia maanviljelijöitä, joita kutsutaan nimellä *hashashna*. Aikaisemmin Touggourtissa asui myös juutalaisia.

Touggourtista on maantieyhteydet Biskraan, El-Ouediin ja Ouarglaan. Sinne johtaa rautatie, jolla on vain tavaraliikennettä. Kaupungissa on myös lentokenttä.

Perinteisiä elinkeinoja ovat maanviljely ja kaupankäynti. Oued Righ on Saharan tärkein taatelien tuottaja. Touggourt oli aikoinaan Ouarglan kautta Agadeziin ja Gaoon matkanneiden kamelikaravaanien lähtöpaikka. Nykyään tärkeimpiä työnantajia ovat kauppa, palvelut ja teollisuus.

Paikallisia nähtävyyksiä ovat vanha kaupunki *ksar* katettuine kulkuväylineen sekä alueen hallitsijoiden hautakammiot. Touggourtista vuonna 1922 alkaneesta ensimmäisestä Saharan yliajosta kertoo keskustorin muistomerkki. Lähistön kohteita ovat Temacine suolajärvineen ja tidjaniittien uskonnollinen keskus Tamelhat.

Lähteet
-------

1. ↑  Population résidente des ménages ordinaires et collectifs (MOC) selon la commune de résidence et le sexe et le taux d’accroissement (1998-2008) *Office National des Statistiques*. Viitattu 29.1.2022.
2. 1 2 3  *The Encyclopedia of Islam. New edition, volume V*, s. 589–590. Leiden: E. J. Brill, 1986. ISBN 90-04-07819-3.
3. 1 2  *Le petit futé Sahara 2011–2012*, s. 324–325. Paris: Nouvelles éditions de l’université, 2011. ISBN 978-2-7469-3119-0.
4. 1 2  *Lonely Planet Algeria*, s. 175–176. Footscray–Oakland–London: Lonely Planet, 2007.
Han Zheng (2018)
**Han Zheng** (韩正; pinyin: Hán Zhèng; s. 1954) on kiinalainen poliitikko ja Kiinan korkeimman poliittisen toimielimen eli Kiinan kommunistisen puolueen politbyroon pysyvän komitean jäsen. Han hoitaa ensimmäisen varapääministerin virkaa ja johtaa puolueen Hongkongin ja Macaon asioiden koordinointiryhmää.

Ura
---

Kulttuurivallankumouksen viimeisinä vuosina Han työskenteli varastotyöläisenä Shanghaissa. Poliittisen kuohunnan laskeuduttua hän siirtyi virastotyöntekijäksi kemianteollisuuden tarvikkeita valmistavaan yritykseen. Han liittyi kommunistisen puolueen jäseneksi vuonna 1979 ja työskenteli muutaman vuoden Shanghain alueen kemianteollisuuden puoluetehtävissä edeten aina varatoimitusjohtajaksi asti. Han siirtyi vuonna 1990 kommunistisen nuorisoliiton palvelukseen, kunnes hänet siirrettiin jo kahden vuoden kuluttua Shanghain Luwanin kaupunginosan kuvernööriksi. Hanin tie kaupungin johtoportaille jatkui, ja vuonna 1998 hänet ylennettiin kaupungin apulaispormestariksi. Vuonna 2002 Hanista tuli puolueen keskuskomitean jäsen ja Shanghain apulaispuoluesihteeri. Seuraavana vuonna hän yleni jo varsinaiseksi pormestariksi. Han ehti toimia vuoden väliaikaisena puoluesihteerinä 2006-2007, kun Cheng Liangyu pidätettiin korruptiosta epäiltynä. Varsinaiseksi puoluesihteeriksi Han ylennettiin vasta 2012 samalla, kun hänet nimitettiin puolueen politbyroon jäseneksi. Han nimitettiin nykyiseen asemaansa, politbyroon pysyvän komitean jäseneksi vuonna 2017 ja ensimmäiseksi varapääministeriksi 2018. 

Han on opiskellut sekä Fudan-yliopistossa että East China Normal Universityssä, josta hänellä on taloustieteen maisterintutkinto. Han suoritti tutkinnon työn ohessa toimiessaan Luwanin kaupunginosan kuvernöörinä.

Poliittinen asema
-----------------

Han on tehnyt lähes koko uransa Shanghaissa, jossa hän asui aina vuoteen 2017, kunnes muutti Pekingiin hoitamaan apulaispääministerin virkaa. Vahvojen Shanghai-yhteyksiensä takia Hania on pidetty puolueen entisen pääsihteerin Jiang Zeminin suojattina sekä Wang Huningin ohella nk. Shanghai-klikin jäsenenä. Hania ja Wangia pidetään poliittisina selviytyjinä, sillä he ovat vallanvaihtojen yhteydessä onnistuneet myymään kannatuksensa ensin Jiang Zeminiltä Hu Jintaolle ja sitten Hulta Xi Jinpingille.  

Hanin meneillään oleva kausi politbyroon pysyvässä komiteassa jäänee hänen viimeisekseen, sillä vuoden 2022 puoluekongressiin mennessä Han on ylittänyt epävirallisen 68 vuoden eläkeikärajan.

Perhetausta ja yksityiselämä
----------------------------

Han on syntynyt Cixissä Zhejiangissa. Han on naimisissa ja hänen puolisonsa on Wan Ming.

Lähteet
-------

1. ↑
2. ↑
3. ↑
4. ↑
5. ↑
6. ↑


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Alankomaat

 |
|  |
| Muut | 
* IdRef

 |

 |
**Crankcase** on Hasbron luoma Transformers-universumissa esiintyvä Decepticon, joka esiintyi ensimmäistä kertaa Marvelin *The Transformers*-sarjakuvassa vuonna 1988.

The Transformers
----------------

Alkuperäisessä Transformersissa Crankcase on yksi kolmesta Triggerconista Windsweeperin ja Ruckusin ohella ja he palvelivat Mega-Pretender Thunderwingiä.

Elokuvasarja
------------

### Transformers (2007)

Crankcase julkaistiin vuoden 2007 *Transformers*-elokuvan lelusarjaan uudelleenväritettynä version *Transformers: Cybertronin* Red Alertista.

### Transformers: Kuun pimeä puoli

Elokuvassa *Transformers: Kuun pimeä puoli* Crankcase esitetään Dreadeiksi kutsutun Decepticonryhmän johtajana. Romaani- ja sarjakuvaversioissa hän oli piiloutunut Kuuhun alaistensa, Hatchetin ja Crowbarin, kanssa. Kun Optimus Prime ja Ratchet saapuivat kuuhun tutkimaan Arkkia ja noutamaan Sentinel Primea, Dreadit havahtuivat ja salaa piiloutuivat Autobottien alukseen ja pääsivät maahan. 

Elokuvaversiossa heidät nähtiin ainoastaan jahtaamassa Autobotteja valtatiellä heidän viedessä Sentineliä NESTin tukikohtaan ja taistelun aikana Dino ja Bumblebee tappoivat Hatchetin. Crankcase ja Crowbar selviytyvät ja myöhemmin taistelussa Ironhidea ja Sideswipea vastaan Ironhide tappaa Crowbarin ampumalla tätä päähän, lävistää Crankcasen tämän omalla keihäällä. Ironhide paiskaa lopuksi Crankcasen kohti autokauppaa, jonka räjähdys tappaa tämän.

Crankcase muuntautuu Chevrolet Suburban -hälytysajoneuvoksi.

### Transformers: Viimeinen ritari

Elokuvassa *Transformers: Viimeinen ritari* esiintyy Decpticon nimeltä Berserker, jolla on lähes identtinen ulkomuoto Crankcasen kanssa. Lisäksi elokuvassa esiintyy myös Decepticon nimeltä Dreadbot, joka muistuttaa muuten Crowbaria, mutta muuntautuu ruosteiseksi vihreäksi Volkswagen Transporter T2 -pakettiautoksi. Megatron lupasi Transformer Reaction Forcen sotilaille tappavansa Autobotit, jos saisi avukseen muutaman vankeudesta vapautetun Decepticonin. Dreadbot päästetään vapaaksi, mutta arvaattoman luonteensa vuoksi Berserker pysyy vangittuna. Dreadbot itse joutuu Cade Yeagerin ja Autobottien kimppuun tehdyn hyökkäyksen aikana Grimlockin syömäksi.

Dreadbot ei puhu, eikä Berserkerin ääninäyttelijää ole kreditoitu.

Aiheesta muualla
----------------

* Lisätietoa Crankcasesta TFWIKI.Netissä, Transformers-aiheisesta wikiassa
Joni Pyysalo 2009 Tallinnan kirjamessujen aikaan Pyhän Nikolaoksen kirkossa.
**Joni Pyysalo** (s. 2. toukokuuta 1974 Turku) on suomalainen kirjailija, kirjallisuuskriitikko ja kulttuuritoimittaja.

Pyysalon esikoisteos, runokokoelma *Jätän tämän pimeän kalustamatta* sai Suomen Kirjailijaliiton esikoiskirjapalkinnon vuonna 2001 ja oli Helsingin Sanomien kirjallisuuspalkintoehdokas. Pyysalon novellikokoelma *Ja muita novelleja* (2011) oli Runeberg-palkintoehdokas. Vuonna 2013 Pyysalo sai WSOY:n kirjallisuussäätiön tunnustuspalkinnon työstään kirjallisuuden hyväksi.

Elämä ja ura
------------

Pyysalo valmistui filosofian maisteriksi Turun yliopistosta vuonna 1999 pääaineenaan kotimainen kirjallisuus. Hänen pro gradu -työnsä aiheena oli Laura Sointeen sadut. Hän on työskennellyt *Suomen Kuvalehden* kirjallisuuskriitikkona ja Yleisradion freelancer-kulttuuritoimittajana. Pyysalo on myös opettanut luovaa kirjoittamista Turun yliopistossa.

Pyysalo on Jarkko Laineen seura ry:n puheenjohtaja ja oli perustamassa joka toinen vuosi haastavalle, kotimaiselle kaunokirjalliselle teokselle myönnettävää 10 000 euron suuruista Jarkko Laine -palkintoa.

Tuotanto
--------

### Runokokoelmat

* *Jätän tämän pimeän kalustamatta*. Helsinki: WSOY, 2001. ISBN 951-0-25731-1.
* *Parittelun jälkeinen selkeys*. Helsinki: WSOY, 2003. ISBN 951-0-27853-X.
* *Kuolema, rakkaus ja lisälaitteet*. Helsinki: WSOY, 2006. ISBN 951-0-32094-3.
* *Ostetaan myydään*. Helsinki: WSOY, 2013. ISBN 978-951-0-40053-1.

### Proosateokset

* *Ja muita novelleja*. Helsinki: WSOY, 2011. ISBN 978-951-0-38365-0.
* *Alaska*. Helsinki: WSOY, 2016. ISBN 978-951-0-41555-9.
* *Putoamispaikka*. Helsinki: WSOY, 2021. ISBN 978-951-0-47450-1.

Lähteet
-------

1. 1 2  Pyysalo, Joni *Kirjasampo.fi*. Viitattu 18.12.2021.
2. 1 2  Joni Pyysalo WSOY. Viitattu 18.12.2021.
3. ↑  Runeberg-kirjallisuusehdokkaat selvillä *Yle Uutiset*.  8.12.2011. Viitattu 18.12.2021.
4. ↑  Joni Pyysalo *Kirja.fi*.  Arkistoitu 4.3.2016. Viitattu 4.1.2016.
5. ↑  Jarkko Laineen seura ry *Nimikot.fi*. Suomen kirjailijanimikkoseurat ry. Viitattu 4.1.2016.

Aiheesta muualla
----------------

* Joni Pyysalo Prosak-proosaklubilla (2016) Kirjastokaista-video.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Suomi (KANTO)
* Yhdysvallat

 |

 |
**Craon** on kunta läntisessä Ranskassa Mayennen departementissa Pays de la Loiren alueella. Se sijaitsee Oudonjoen varrella, noin 32 kilometriä Lavalin kaupungista lounaaseen.

Nähtävyyksiä
------------

Château de Craon
La Puce.
Kunnan nähtävyyksiä on linna *Château de Craon*. Se on erinomainen esimerkki klassisesta 1700-luvun arkkitehtuurista. Linnaa ympäröivässä puistossa on 1800-luvulta peräisin oleva englantilainen puutarha sekä vuodelta 1930 oleva ranskalainen puutarha. Linna on ollut saman perheen omistuksessa vuodesta 1828. Linna on kesäisin avoinna yleisölle, ja siellä järjestetään häitä ja muita juhlia.

Urheilu
-------

Craonin laukkarata Hippodrome de la Touche isännöi joka syyskuu suurta Grand Cross de Craon –estelaukkakilpailua, jossa kierretään kerran 6 000 metriä pitkä kilparata. Kilpailua seuraa paikan päällä jopa 15 000 katsojaa. Kilpailu järjestettiin ensimmäisen kerran maatalousnäyttelyn yhteydessä 10. syyskuuta 1848.

Lähteet
-------

1. ↑  Insee
2. ↑  Château de Craon L’association des Châteaux de la Loire. Viitattu 16.4.2021. (englanniksi)
3. ↑  Craon, une ville dans la course Mairie-Craon. Viitattu 16.4.2021. (ranskaksi)

Aiheesta muualla
----------------

* Kuvia tai muita tiedostoja aiheesta **Craon (Mayenne)** Wikimedia Commonsissa
***Crangon allmanni*** on *Crangonidae*-heimoon kuuluva punaharmaa katkarapulaji, jota tavataan yleisesti Koillis-Atlantissa. Se on läheistä sukua kaupallisesti tärkeälle hietakatkaravulle.

Koko ja ulkonäkö
----------------

*C. allmanni* voi kasvaa noin 7,5 senttimetrin pituiseksi, mutta yleensä se jää tätä pienemmäksi. Sillä on lyhyt ja kolmiomainen otsapiikki, joka päättyy pyöreään kärkeen. Selkäkilpi on sileä lukuun ottamatta piikkejä kilven keskellä ja maksan kohdalla. Hietakatkaravusta sen erottaa punertavasta väristä ja ohuesta ruumiista sekä kuudennen jaokkeen selkäpuolella sijaitsevasta syvästä, pitkittäisestä vaosta.

Levinneisyys
------------

*C. allmanni* elää Koillis-Atlantissa. Levinneisyysalue ulottuu etelässä Biskajanlahdelle ja pohjoisessa Vienanmerelle.

Elinympäristö
-------------

*C. allmanni* elää noin 20–250 metrin syvyydessä, mutta sitä tavataan satunnaisesti jopa 360 metriä syvyydestä. Enimmäkseen se pysyttelee pohjan tuntumassa mutta saattaa yöllä uida lähelle vedenpintaa. Se viihtyy sekä hiekkaisessa että liejuisessa merenpohjassa.

Lisääntyminen
-------------

*C. allmanni* munii joulukuun ja heinäkuun välisenä aikana.

Ravinto
-------

*C. allmanni* saalistaa ravinnokseen simpukoita.

Lähteet
-------

1. 1 2 3 4 5 6  Crangon allmanni *Marine Species Identification Portal*. ETI BioInformatics. Viitattu 4.11.2010. (englanniksi)[vanhentunut linkki]
2. ↑  Hosie, Andrew: A shrimp – Crangon allmanni *Marine Life Information Network*.  2009. Plymouth:  Marine Biological Association of the United Kingdom. Viitattu 4.11.2010. (englanniksi)
3. ↑  Crangon allmanni *World Register of Marine Species*. Viitattu 4.11.2010. (englanniksi)

Aiheesta muualla
----------------

* World Register of Marine Species (WoRMS): Crangon allmanni (englanniksi)
* UniProt, Taxonomy: Crangon allmanni (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1138873
* BOLD: 373068
* EUNIS: 27551
* GBIF: 2222168
* iNaturalist: 603996
* IRMNG: 10239561
* ITIS: 97135
* NBN: NHMSYS0021049722
* NCBI: 866504
* SeaLifeBase: 24958
* WoRMS: 107551

 |

 |
**CrashCourse** on opetusvideoita julkaiseva YouTube-kanava. Kanavan aloittivat yhdysvaltalaiset Hank Green ja hänen veljensä John. Maaliskuussa 2017 kanavalla on yli viisi ja puoli miljoonaa tilaajaa ja yli 550 miljoonaa katselukertaa. Kanavan ensimmäinen video julkaistiin 2.12.2011.

Rahoitus
--------

Kanava saa rahoituksensa Patreon-joukkorahoitusalustan avulla. Patreonissa kanavalla oli 7 468 tukijaa, jotka lahjoittivat kanavalle kuukausittain yhteensä 29 480 $ (19.3.2017).

Sisältö
-------

Kanava on julkaissut opetusvideosarjoja maailmanhistoriasta, Yhdysvaltain historiasta, maailmankaikkeuden historiasta, fysiikasta, kemiasta, biologiasta, ekologiasta, anatomiasta ja fysiologiasta, taloustieteestä, tähtitieteestä, filosofiasta, kirjallisuudesta, psykologiasta, immateriaalioikeuksista, Yhdysvaltain politiikasta ja hallinnosta sekä peleistä. Maaliskuussa 2017 kanavalla on julkaistu videoita aiheista fysiikka, mytologia, tietotekniikka ja sosiologia.

Lähteet
-------

1. 1 2 3  Crash Course Preview *youtube.com*. Viitattu 19.3.2017. (englanniksi)
2. ↑  CrashCourse - About *youtube.com*. Viitattu 19.3.2017. (englanniksi)
3. 1 2  Crash Course is creating Smarter People - Patreon *patreon.com*. Viitattu 19.3.2017. (englanniksi)
4. ↑  Crash Course - Playlists *youtube.com*. Viitattu 19.3.2017. (englanniksi)
**Dodonan stadion** oli antiikin aikainen kreikkalainen stadion Dodonan kaupungissa Kreikassa.

Dodonan stadionin katsomoa, taustalla Dodonan teatterin katsomon tukimuuria.
Stadion rakennettiin hellenistisellä kaudella 200-luvulla eaa. sen jälkeen, kun aitolialaiset olivat tuhoneet Dodonan pyhäkköalueen vuonna 219 eaa. Sitä käytettiin Dodonassa joka neljäs vuosi järjestettyihin Naian kisoihin kuuluneissa urheilukilpailuissa.

Stadion sijaitsi Dodonan teatterin ja pyhäkköalueen lounaispuolella. Se oli tyypillinen kreikkalainen pitkän hevosenkengän muotoinen urheilukenttä, jonka puolikaarenmuotoinen pää (*sfendonē*) oli idässä. Rakennuksen kokonaispituus on ollut noin 250 metriä. Stadionissa oli kivestä tehty katsomoporrastus, joka oli pohjoissivulla rakennettu rinteeseen teatterin tukimuurin eteläpuolella. Penkkirivejä oli 21 tai 22. Katsomossa oli kapeita pystysuuntaisia porraskäytäviä. 

Stadion löytyi heti alueen arkeologisten kaivausten alkuvaiheessa vuonna 1875, mutta vain sen itäpää on kaivettu esiin.

Lähteet
-------

1. 1 2 3 4  Αρχαίο στάδιο Δωδώνης Υπουργείο Πολιτισμού και Αθλητισμού. Viitattu 1.11.2022.
2. 1 2 3  Dodona (Site) *Perseus*. Viitattu 1.11.2022.
3. 1 2 3  Dodona Archaeological Site *Ancient Greece*. Viitattu 1.11.2022.
4. 1 2  Stadium Stands and Wall *Ancient Greece*. Viitattu 1.11.2022.

Aiheesta muualla
----------------

* Kuvia tai muita tiedostoja aiheesta **Dodonan stadion** Wikimedia Commonsissa
**Per Hannevold** (s. 1953) on norjalainen fagotisti.

Hannevold opiskeli Oslossa ja Tukholmassa Arnulf Brachelin ja Knut Sönstevoldin johdolla. Myöhemmin hän sai Yhdysvalloissa opetusta Harold Goltzerilta ja Louis Skinnerilta. Hän on suorittanut myös orkesterinjohdon opintoja Aldo Ceccaton ja Sergiu Celibidachen johdolla.

Hannevoldista tuli Bergenin filharmonisen orkesterin ensifagotisti vuonna 1979. Hän aloitti soittamisen myös Bergenin puhallinkvintetin jäsenenä vuonna 1981. Hänen ohjelmistonsa on kattanut standardeiksi luettavien konserttojen ja kamarimusiikkiteosten lisäksi muiden muassa Ruth Bakken teoksen *Illuminations*, John Williamsin teoksen *The Five Sacred Trees* ja Jean Françaix'n konserton. Hannevold esiintyi Lincoln Centerin konsertissa, joka järjestettiin YK:n ihmisoikeusjulistuksen 50-vuotisjuhlan kunniaksi. Lisäksi hän on tehnyt kansainvälisiä esiintymisiä muun muassa Taiwanissa ja Liettuassa.

Hannevold on toiminut professorina Bergenin yliopiston Grieg-akatemiassa. Hän on myös pitänyt kansainvälisesti mestarikursseja ja toiminut tuomarina sekä pedagogina Suomessa, Ranskassa, Liettuassa, Latviassa sekä Yhdysvalloissa järjestetyissä fagottitapahtumissa. Vuonna 1993 Hannevoldista tuli Aspenin musiikkijuhlien taiteilijahenkilökunnan jäsen.

Hannevold on tehnyt kamarimusiikin alueella yhteistyötä muiden muassa Adele Anthonyn, Joshua Bellin, Janine Jansenin, Joseph Silversteinin, James Dunhamin, Orli Shahamin, Joseph Kalichsteinin, Stephen Kovacevichin ja Andrew Littonin kanssa.

Lähteet
-------

1. ↑  Hannevold, Per 1953- WorldCat Identities
2. 1 2 3 4  Per Hannevold University of Bergen


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat

 |
|  |
| Muut | 
* Europeana

 |

 |
**Alvar Hjalmar Mikael (Mikko) Hurtta** (vuoteen 1936 **Schreck**; 3. joulukuuta 1896 Tampere – 13. toukokuuta 1989) oli suomalainen varatuomari, joka toimi Kansallisen Kokoomuksen kansanedustajana Kuopion läänin läntisestä vaalipiiristä vuosina 1939–1945.

Hurtta kirjoitti ylioppilaaksi vuonna 1915. Lakitieteen kandidaatiksi hän valmistui vuonna 1920 ja varatuomariksi vuonna 1923. Hurtta työskenteli muun muassa Turun hovioikeudessa ja sotaministeriössä, minkä lisäksi hän toimi Kuopion pormestarina vuosina 1936–1966. Kunnallispolitiikassa hän oli mukana toimien kaupunginvaltuuston jäsenenä Kuopiossa.

Jatkosodan aikana vuosina 1943–1944 pääministerinä toiminut Edwin Linkomies on muistelmissaan luonnehtinut Hurttaa Kokoomuksen oikeaan laitaan kuuluneeksi hallituksen politiikan vastustajaksi, joka Linkomiehen mielestä vei saksalaismielisyydessään voiton puoluetoveristaan Jaakko Ikolasta.

Hurtan vanhemmat olivat hovioikeudenneuvos, Tampereen kunnallispormestari Karl Hjalmar Schreck ja Eva Nadine Helsingius. Hurtta oli naimisissa Hellä Sylvia Soinin kansa vuodesta 1921 lähtien.

Lähteet
-------

1. 1 2 3  .aspx Mikko Hurtta *Suomen kansanedustajat*. Eduskunta.
2. ↑  Edwin Linkomies: *Vaikea aika*, s. 236. Helsinki: Otava, 1970.

Aiheesta muualla
----------------

* Mikko Hurtta Porvarillisen Työn Arkisto

|  |  |  |  |  |
| --- | --- | --- | --- | --- |
| 

| * n
* k
* m
Kansallisen kokoomuspuolueen kansanedustajat 1939–1945 |
| --- |
|  |
| Eduskuntaryhmä(25) | 
* Eerola
* Hackzell
* Havas (1939–1941†)
* Heikinheimo (1941–1945)
* Heikkilä
* Honka
* Horelli
* Hurtta
* Ikola
* Kallio
* Kokko (1939–1943†)
* Korvenoja
* Kylänpää
* K. Lehtonen (1943–1945)
* O. Lehtonen
* Linkomies
* Moilanen
* Oksala
* Paavolainen
* Pennanen
* Pilkama (1939–1942†)
* Pohjala
* Pohjannoro
* Soini
* Turja
* Tuurna
* Valanne (1942–1945)
* Virkkunen

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
**Etruskin aakkoset** (*etruskilainen kirjaimisto*) olivat pääsääntöisesti etruskin kielessä käytössä ollut aakkoskirjoitus. Sitä käytettiin noin 700 eaa.–100 jaa. välisenä aikana. Etruskin aakkoset toimivat pohjana latinalaiselle kirjaimistolle, joka sittemmin korvasi edeltäjänsä etruskin kirjoittamisessa.

Kirjoitusjärjestelmä perustui kreikkalaiseen kirjaimistoon, jonka etruskit omaksuivat kreikkalaisilta, ja joka perustui puolestaan foinikialaiseen kirjaimistoon. Muiden samaan aikaan käytettyjen kirjoitusjärjestelmien tavoin myös etruskin aakkosia kirjoitettiin yleensä oikealta vasemmalle, toisinaan kuitenkin myös siten, että joka toinen rivi kirjoitettiin oikealta vasemmalle, joka toinen vasemmalta oikealle (*bustrofedon*).

Alkujaan kirjoituksessa ei käytetty sanavälejä, mutta sittemmin sanojen erottamiseen alettiin käyttää pistettä tai kaksoispistettä.

Etruskilainen vaasi
Etruskin aakkosilla kirjoitettua kieliainesta (= korpus) on löydetty noin 10 000 erilaista kirjoitusta. Näistä suurin osa on joko epitafeissa ja omistuskirjoituksissa. Esimerkki tällaisista omistuskirjoituksista ovat vaasit ja muut käyttöesineet.

Kirjaimisto
-----------

Etruskin aakkosista erotetaan yleensä kaksi vaihetta: arkaainen vaihe ja uusetruski.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Arkaainen** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **Uusetruski** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **Arvioitu ääntäminen (IPA)** | a | b | k | d / r | e | v | ts | h | th | i | k | l | m | n | s | o | p | ʃ | q | r | s | t | u | z | ph | kh | f |

Lähteet
-------

1. 1 2  Etruscan alphabet *Encyclopedia Britannica*. Viitattu 25.10.2020. (englanniksi)
2. 1 2  Etruscan alphabet and language *omniglot.com*. Viitattu 25.10.2020.
3. ↑  Educational information: the Etruscan language, Writing, Alphabet, Numeral system *www.anticopedie.fr*. Viitattu 25.10.2020.
Ragnhild ja Ragnvald (Polotskin ruhtinas)
**Rogned** (962–1002) on slaavilainen muoto skandinaavisesta nimestä **Ragnhild**, jonka isä Ragnvald (slaavilaisittain: Rogvolod) *tuli meren takaa* (ilmeisesti Skandinaviasta) ja perusti Polatskin (nykyisen Valko-Venäjän alueelle) 900-luvun puolivälissä. 

Historioitsijat olettavat, että Rogned oli Norjan kuninkaallista Ynglinga-sukua. Noin vuonna 980 ruhtinas Vladimir Suuri vaati Polatskin ruhtinaalta Rogvolodilta tytärtä vaimokseen, mutta tytär ei suostunut, vaan halusi mennä naimisiin Vladimirin velipuolen, Kiovan ruhtinas Jaropolkin kanssa. Tästä suuttuneena Vladimir hyökkäsi Polotskiin, tappoi Rognedin vanhemmat ja pakotti Rognedin kanssaan naimisiin. 

Rogned synnytti Vladimirille useita lapsia, 4 poikaa: 

* Jaroslav Viisas, Kiovan ruhtinas
* Isjaslav, peri äidiltään Polotskin ruhtinaskunnan
* Vsevolod, Volynian ruhtinas
* Mstislav, Tšernigovin ruhtinas

sekä 3 tytärtä: Predslava, Puolan kuningas Boleslaus I Rohkean jalkavaimo, Premislava ja Mstislava. 

Norjalaisen saagan mukaan Rogned osallistui salaliittoon Vladimiria vastaan ja pyysi vanhinta poikaansa Izjaslavia tappamaan Vladimirin. Sen epäonnistuttua heidät molemmat lähetettiin Polotskiin. Izjaslavin suku oli Polotskin ruhtinaskunnan hallitsijoina uudessa Izjaslavlin kaupungissa aina mongolien hyökkäyksiin asti 1200-luvulla.

Vladimir kääntyi kristityksi vuonna 988 ja otti bysanttilaisen prinsessa Anna Porfyrogenitan vaimokseen. Sitä ennen Vladimirin oli erottava kaikista edellisistä vaimoistaan, myös Rognedista. Tämän jälkeen Rogned teki luostarilupauksen ja otti nimen nunna Anastasia.

Noin vuonna 1825 runoilija Kondrati Rylejev kirjoitti runon *Rogneda*. Tästä runosta sai aiheensa myös Aleksandr Serovin ooppera *Rogneda*, jonka ensi-ilta oli vuonna 1865.

CommonsCommons
Wikimedia Commonsissa on kuvia tai muita tiedostoja aiheesta **Rogned**.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |

 |
**Ester Elisabeth Borg** (27. marraskuuta 1899 Turku – 23. helmikuuta 1964) oli turkulainen taidegraafikko ja kuvaamataidonopettaja. Isä Nathanael oli rovasti, äidin nimi oli Elin Fanny (o.s. Calonius). Perhe muutti Keski-Suomeen isän saatua kirkkoherran viran Petäjävedellä. Ester Borg kirjoitti ylioppilaaksi Jyväskylän tyttökoulun jatkoluokilta vuonna 1919 ja suoritti sitten Taideteollisen keskuskoulun piirustuksenopettajalinjan vuosina 1921–24. Hän toimi ensin Inkeroisten ja Kristiinan yhteiskoulussa ja Tampereen klassillisen lyseon piirustuksenopettajana ja Turussa tyttölyseossa ennen kuin siirtyi Turun Suomalaisen Yhteiskoulun opettajaksi vuonna 1930.

Borg teki useita opintomatkoja Eurooppaan. Vuonna 1927 hän kävi Wienissä, Dresdenissä, Berliinissä ja Münchenissä, vuonna 1935 Pariisissa ja Brysselissä. Borg osallistui lukuisiini näyttelyihin niin kotimaassa kuin ulkomaillakin debytoituaan Turussa vuonna 1932. Borg oli teoksillaan oli mukana suomalaisen grafiikan näyttelyissä Moskovassa (1934), Riiassa (1935), Prahassa, Bratislavassa, 22 saksalaisessa kaupungissa (1936), Kööpenhaminassa (1937), sekä Budapestissä ja Wienissä (1937).

Ester Borg on ensimmäisen paikallisen taidegrafiikan yhdistyksen perustajajäseniä. Yhdistys syntyi vuonna 1933 Turun Sanomien uuden liiketalon aulassa vuonna 1932 pidetyn taidegrafiikan näyttelyn jälkeen. Ester Borg, Anders Holmqvist, Viljo Lehmussaari, Josef Manulkin (Manuel), Aili Olofsson, Laila Säilä ja Edith Wiklund kokoontuivat aluksi "Ryhmä Grafican" nimellä. Yhdistyksen perustava kokous pidettiin Turussa Lehtisen kahvilassa 17. maaliskuuta 1933. Myöhemmin nimi muuttui "Turun Graafillisen Taiteen Yhdistykseksi – Föreningen för Grafisk Konst i Åbo". Toiminnan keskeisiä tavoitteita oli taidegrafiikan tunnetuksi tekeminen ja jäsenistön tukeminen ammatillisissa asioissa. Vuonna 1967 yhdistyksen nimi muutettiin Turun Taidegraafikot r.y.:ksi. (www.turun-taidegraafikot.fi)

Ester Borgin kuusi vuotta vanhempi sisar oli arkkitehti Elsi Borg. Vanhin veli Kaarlo Borg oli myös arkkitehti. Myös kansanedustaja Margit Borg-Sundman kuului tähän sisarussarjaan. Veljenpoikia olivat oopperalaulaja Kim Borg, arkkitehti Olli Borg ja säveltäjä ja musiikkituottaja Jaakko Borg.

Lähteet
-------

* Turun Taidemuseon sivut (Arkistoitu – Internet Archive)
* Ester Borg Suomen kuvataiteilijamatrikkelissa
* Turun taidegraafikkojen historia (Arkistoitu – Internet Archive)
* Suomen kuvataiteen bibliografia

### Viitteet

1. 1 2 3 4  Turun Taidemuseon sivut (Arkistoitu – Internet Archive)
2. ↑  Ester Borg Suomen kuvataiteilijamatrikkelissa
3. ↑  Turun taidegraafikkojen historia (Arkistoitu – Internet Archive)

Kuvia
-----

* Omakuva (Arkistoitu – Internet Archive)
* Mustat hansikkaat, 1932[vanhentunut linkki]

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
Rogvolod valkovenäläisessä postimerkissä.
**Rogvolod** (ven. Рогволод, Rogvolod; valkoven. Рагвалод, Rahvałod; noin 920 – 978) oli ensimmäinen hallitsija, joka on mainittu Polatskin ruhtinaskunnan yhteydessä (hallitsi 945–978). Nestorin kronikka mainitsee hänet nimellä Рогъволодъ, joka on ilmeisesti slaavilaistettu versio hänen muinaisskandinaavisesta nimestään *Ragnvald*. Hän tuli meren takaa, ilmeisesti Skandinaviasta, ja perusti Polatskin 900-luvun puolivälissä. Nestorin kronikan mukaan Vladimir Suuri halusi liittoutua hänen kanssaan ja ottaa vaimokseen hänen tyttärensä Rognedin, mutta tytär kieltäytyi. Tämän jälkeen Vladimir hyökkäsi Polotskiin ja surmasi Rogvolodin ja muun perheen. Rognedin hän otti vaimokseen ja vei mukanaan Kiovaan.

Lähteet
-------

* *Nestorin kronikka*. (Povest’ vremennyh let.) Dmitri Sergejevitš Lihatšovin venäjänkielisestä tulkinnasta suomentanut Marja-Leena Jaakkola. Kuvittanut Mjud Metšev. WSOY, 1994. ISBN 951-0-19828-5.

### Viitteet

1. ↑  Janet Martin: *Medieval Russia 980-1584*. Cambridge: Cambridge University Press, 1995. 1.*selvennä*
2. ↑  Nestorin kronikka, s. 53.

Aiheesta muualla
----------------

* Oleg Łatyszonek, Ales’ Bely. On the Scandinavian origin of Rahvalod // Annus Albaruthenicus/Год беларускі №6. 2005.
* Rogvolod Prince of Polotsk at ancestry.com
**Jukka Ilmari Wallenius**, vuoteen 1942 **Vainio** (13. tammikuuta 1919 Turku – 30. heinäkuuta 2000 Espoo) oli suomalainen virkamies, joka toimi muun muassa Valtion tietokonekeskuksen ylijohtajana.

Jukka Walleniuksen vanhemmat olivat järjestelymestari Arvo Henrik Wallenius ja Meri Ellida Teijola ja puoliso vuodesta 1942 Valvikki Vilhelmiina Honka. Wallenius tuli ylioppilaaksi Turun klassillisesta lyseosta 1937 ja valmistui filosofian kandidaatiksi Turun yliopistosta 1943, pääaineenaan matematiikka. Wallenius oli Kymi Oy:n ammattikoulun rehtori 1948–1951 ja koulutuspäällikkö 1951–1954, VR:n liiketaloudellisen tutkimusyksikön johtaja 1954–1960 ja 1961–1963, organisaatiokomitean sihteeri 1955–1959 ja automaattisen tietojenkäsittelyn suunnittelujohtaja 1960–1961. Maailmanpankin palveluksessa hän toimi 1960–1961, Taloudellisen tutkimuskeskuksen johtajana 1963–1965, valtiontalouden laskentatoimen suunnittelujohtajana 1965, kuljetustutkimuksen pääsihteerinä ja suomalaisen työryhmän puheenjohtajana 1964–1965, talousneuvoston pääsihteerinä 1965–1967, rautatiehallituksen talousosaston johtajana 1967–1969, valtiovarainministeriön tulo- ja menoarvio-osaston päällikkönä 1969–1971, posti- ja lennätinhallituksen ylijohtajana 1971–1975 sekä sen jälkeen Valtion tietokonekeskuksen ylijohtajana. Lempinimeltään "Jussi kulkevainen" työskenteli myös monissa työryhmissä ja komiteoissa, kuten tilastoneuvoston, pääomatulojen verotuskomitean ja tietokonepoliittisen komitean puheenjohtajana sekä parlamentaarisen liikennekomitean pääsihteerinä. Sotilasarvoltaan hän oli yliluutnantti (1966).

Lähteet
-------

1. 1 2  Kuka kukin on (Aikalaiskirja) 1970, ss. 1120–1121.
2. 1 2  "Jussi kulkevainen" tunsi valtionhallinnon. Ylijohtaja Jukka Wallenius. HS, 23.8.2000. (tilaajille, viitattu 28.4.2020)
**Henry Wilhelm Woldemar Hackman** (28. maaliskuuta 1876 Viipuri – 25. kesäkuuta 1950) oli suomalainen vuorineuvos ja Hackman & Co -yhtiön vanhempi johtaja vuosina 1926–1950.

Hackmanin vanhemmat olivat Wilhelm Hackman ja Alice Marianne von Thompson. Hän kirjoitti ylioppilaaksi 1895 ja opiskeli Evon metsäopistossa vuosina 1896–1898. Hän täydensi opintojaan Saksassa, Tanskassa ja Ruotsissa 1899–1900 ja aloitti vuonna 1900 työskentelyn Hackman & Co -yhtiön metsäosaston johtajana. Vuonna 1924 hänestä tuli yrityksen toiminimen johtaja ja 1926 vanhempi johtaja. Hackman toimi lisäksi Havi Oy:n johtokunnan puheenjohtajana sekä Diakonissalaitos Beetelin johtokunnan puheenjohtajana. Hackman osallistui myös Viipurin kunnallispolitiikkaan ruotsalaisen kansanpuolueen edustajana. Hän sai vuonna 1930 vuorineuvoksen arvonimen.

Hackman oli naimisissa kahdesti. Hänen ensimmäinen vaimonsa oli Mary Stünkel. Avioliitto kesti vuodesta 1900 vuoteen 1918, kunnes pari erosi. Vuonna 1919 Hackman meni naimisiin Maisie Ekströmin kanssa. Hackmanilla oli yhteensä kolme lasta.

Lähteet
-------

1. 1 2 3  L. Arvi P. Poijärvi, Ilmari Havu, Mauno Jääskeläinen (toim.): *Kuka kukin on (Aikalaiskirja). Henkilötietoja nykypolven suomalaisista 1950*, s. 143. Helsinki: Kustannusosakeyhtiö Otava, 1949.
2. ↑  Salonen, Erkki (toim.): "Kuolleita 1.1. – 30.9.1950", *Mitä Missä Milloin 1951*, s. 32. Helsinki: Kustannusosakeyhtiö Otava, 1950.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Uppslagsverket Finland

 |

 |